Document ID: 32013D0139

NÕUKOGU OTSUS,
18. märts 2013,
millega kehtestatakse Euroopa Liidu nimel võetav seisukoht rahvusvahelises suhkrunõukogus 1992. aasta rahvusvahelise suhkrulepingu pikendamise kohta
(2013/139/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9,
võttes arvesse Euroopa Komisjoni ettepanekut
ning arvestades järgmist:
1992. aasta rahvusvaheline suhkruleping sõlmiti nõukogu otsusega 92/580/EMÜ (1) ja see jõustus 1. jaanuaril 1993 kolmeks aastaks kehtivusega kuni 31. detsembrini 1995. Pärast seda on lepingu kehtivust korrapäraselt kahe aasta kaupa pikendatud. Viimati pikendati seda rahvusvahelises suhkrunõukogus 2011. aasta juunis ja see jääb jõusse kuni 31. detsembrini 2013. Edasine pikendamine on liidu huvides. Komisjoni, kes esindab liitu rahvusvahelises suhkrunõukogus, tuleks seepärast volitada sellise pikendamise poolt hääletama,
ON VASTU VÕTNUD KÄESOLEVA OTSUSE:
Artikkel 1
Liidu võetav seisukoht rahvusvahelises suhkrunõukogus on hääletada 1992. aasta suhkrulepingu edasise pikendamise poolt kuni kaheks aastaks.
Komisjon on volitatud väljendama kõnealust seisukohta rahvusvahelises suhkrunõukogus.
Artikkel 2
Käesolev otsus jõustub selle vastuvõtmise kuupäeval.
Brüssel, 18. märts 2013

Labels: 3
17
5
15